Kyriakos Mitsotakis / Instagram  Il-Prim Ministru Grieg qed jaffaċċja ħafna kritika talli allegatament attenda ikla t'40 persuna, li għalhekk, tikser ir-restrizzjonijiet meħudin minħabba l-coronavirus fl-istess ġurnata li ddaħħlu dawn ir-restrizzjonijiet. Nasos Iliopoulos, il-kelliem għall-partit ewlieni tal-Oppożizzjoni, Syriza, saħaq li l-Prim Ministru għandu jiskuża ruħu, speċjalment talli għamel dan fl-istess jum li l-Gvern talab liċ-ċittadini jibqgħu ġewwa wara s-6pm. Il-Prim Ministru Kyriakos Mitsotakis ġie ffilmjat waqt ikla fid-dar ta' membru parlamentari Grieg f'Ikaria. Skont rapporti fil-midja Griega, kien hemm aktar nies milli suppost, billi r-restrizzjonijiet jgħidu li m'għandux ikun hemm iżjed minn disa' persuni fi grupp wieħed. Huwa kien waqt żjara f'Ikaria sabiex iżur lill-ħaddiema tas-saħħa u jara kif sejjer il-programm tat-tilqim kontra l-Covid-19. L-eks Prim Ministru Alexis Tsipras xerred filmat ta' din l-ikla fuq Instagram u kkundanna dan l-aġir tal-Prim Ministru. View this post on Instagram A post shared by Αλέξης Τσίπρας (@alexistsipras) Min-naħa tiegħu, id-Deputat Christodoulos Stefanidi li kien qed iżur il-Prim Ministru, insista li huma mxew mar-regolamenti billi l-ikla kienet barra, li kien hemm l-ammont ta' nies permess ma' kull mejda, u li n-nies preżenti libsu l-maskri meta meħtieġ. F'Diċembru Il-Greċja f'lockdown għall-Milied; iżda b'rilassament fil-miżuri